
Piegādes līgums Nr. __________ 
par kodolmedicīnas radiofarmaceitisko preparātu piegādi inovatīvu terapijas procedūru veikšanai

Rīgā, 
2018. gada __. __________
SIA „Rīgas Austrumu klīniskā universitātes slimnīca”, reģistrācijas Nr. 40003951628, juridiskā adrese Hipokrāta iela 2, Rīgā, LV-1038, kuru pārstāv valdes priekšsēdētājs Imants Paeglītis, valdes loceklis Kaspars Plūme un valdes loceklis Vilnis Lietuvietis (turpmāk – Pircējs), un
UAB „Bayer”, reģistrācijas Nr. LT11181863314, juridiskā adrese Sporto gatve 18, Vilniaus, LT-09238, Lietuva, kuru saskaņā ar statūtiem pārstāv tās valdes loceklis Thorsten Edgar Hein (turpmāk – Piegādātājs), abi kopā turpmāk saukti – Puses, katrs atsevišķi – Puse,
pamatojoties uz Pircēja rīkotā atklātā konkursa „Kodolmedicīnas radiofarmaceitisko preparātu piegāde inovatīvu terapijas procedūru veikšanai”, id. Nr. RAKUS 2018/51K (turpmāk – Konkurss) rezultātiem, noslēdz šādu piegādes līgumu (turpmāk – Līgums):

1. Līguma priekšmets
1.1. Līguma priekšmets ir kodolmedicīnas radiofarmaceitisko preparātu (turpmāk – Preces vai Prece) piegāde Pircējam inovatīvu terapijas procedūru veikšanai.
1.2. Piegādātājs apņemas piegādāt Pircējam, bet Pircējs apņemas pieņemt un apmaksāt Piegādātāja pienācīgi piegādātās Preces, kuras noteiktas Līguma pielikumā Nr.1 (Tehniskā specifikācija – Finanšu piedāvājums).
1.3. Līguma pielikumā Nr.1 norādīts prognozējamais Preču daudzums visam Līguma darbības laikam.
1.4. Piegādātājam nav pretenziju, ka Pircējs iepērk tādu Preču daudzumu, kāds nepieciešams Pircēja darbības nodrošināšanai.

2. Preces cena un Līguma summa
2.1. Preces cenas tiek noteiktas euro, atbilstoši Piegādātāja iesniegtajam piedāvājumam Konkursā un ir norādītas Līguma pielikumā Nr. 1.
2.2. Preces cenā ir iekļauti visi nodokļi un izdevumi, kas rodas Piegādātājam sakarā ar Preces ievešanu Latvijas Republikā un tās piegādi Pircējam saskaņā ar šo Līgumu.
2.3. Ja Līguma darbības laikā Piegādātājs rīko akcijas, kuru laikā Preces tiek pārdotas par zemākām cenām nekā noteikts Līguma Pielikumā Nr.1 vai arī Precēm Zāļu kompensācijas sistēmas ietvaros samazinātā cena ir zemāka kā noteikts Līguma Pielikumā Nr.1, Piegādātājam ir pienākums piegādāt šīs Preces par akciju vai Zāļu kompensācijas cenām, nevis Konkursā piedāvātajām cenām.
2.4. Līguma summa bez pievienotās vērtības nodokļa (turpmāk – PVN) ir līdz EUR 316 800.00 (trīs simti sešpadsmit tūkstoši astoņi simti euro un 00 centi). PVN Puses savstarpējos norēķinos piemēro Latvijas Republikas normatīvajos aktos noteiktajā apmērā.
2.5. Ja saskaņā ar Latvijas Republikas normatīvajiem aktiem tiek grozīta Preču PVN likme, Preču cenas un Līguma summa bez PVN nevar tikt grozītas. PVN izmaiņu gadījumā, Puses savstarpējos norēķinos jauno PVN likmi piemēro ar datumu, no kura tā stājas spēkā.
3. Līguma darbības termiņš
3.1. Līgums stājas spēkā ar tā abpusējas parakstīšanas brīdi un ir spēkā 3 (trīs) gadus.
3.2. Ja jauna konkursa rezultāti attiecībā uz šī Līguma priekšmetu objektīvu iemeslu dēļ nav izsludināti Līguma darbības laikā, Puses var vienoties par Līguma darbības pagarinājumu līdz nākamā konkursa rezultātu izsludināšanai, ja Līguma 2.4.punktā noteiktā Līguma summa nav izlietota.
4. Preces piegādes noteikumi un pasūtīšanas kārtība
4.1. Piegādes noteikumi – DDP (INCOTERM 2010).

4.2. Prece tiek nodota stacionārā „Latvijas Onkoloģijas centrs”, Hipokrāta ielā 4, Rīgā – slēgta tipa aptiekā.
4.3. Preču pasūtīšanu veic stacionāra „Latvijas Onkoloģijas centrs” aptiekas vadītāja.
4.4. Preces pasūta telefoniski, pa faksu, vai elektroniski.
4.5. Kontaktpersonas šī Līguma darbības laikā:
· No Pasūtītāja puses: stacionāra „Latvijas Onkoloģijas centrs” Kodolmedicīnas klīniskās daļas vadītāja Antra Bērziņa, tālr. 67042248, e-pasts: antra.berzina@aslimnica.lv; 
· No Piegādātāja puses: Lielo klientu menedžere Aija Endele, tālr. 370 52336868, e-pasts aija.endele@bayer.com .

5. Preces kvalitāte
5.1. Piegādātājs apņemas piegādāt Preci pienācīgā kvalitātē un atbilstošā iepakojumā. 

5.2. Piegādātājs atbild par Preces kvalitāti līdz tās derīguma termiņa beigām un sedz Pircējam visus ar Preces neatbilstību kvalitātei saistītos zaudējumus. Precei jābūt iepakotai tā, lai transportēšanas un glabāšanas laikā saglabātos nemainīga Preces kvalitāte.
5.3. Bojātu un pasūtījumam neatbilstošu Preci Piegādātājs apmaina pret atbilstošu Preci 2 (divu) darba dienu laikā pēc paziņojuma saņemšanas no Pircēja. Izdevumus, kas saistīti ar Preču apmaiņu, sedz Piegādātājs.

5.4. Piegādāto Preču derīguma termiņam ir jābūt ne mazākam kā ¾ no Preces kopējā derīguma termiņa laika.
5.5.
Precēm jābūt marķētām ar instrukcijām latviešu valodā atbilstoši spēkā esošiem normatīvajiem aktiem.
6. Preces piegādes un saņemšanas kārtība
6.1. Preces tiek piegādātas atsevišķās partijās, pamatojoties uz Pircēja veiktiem iepriekšējiem pasūtījumiem, kas pamatojas uz Pircēja rīcībā esošajiem Preces atlikumiem. Katrā pasūtījumā Pircējs norāda pasūtīto Preces veidu, daudzumu, nepieciešamo piegādes datumu. Pasūtījumu apjomus un veikšanas intervālus Pircējs izvēlas pēc saviem ieskatiem. 
6.2.
Piegādātājs izpilda pasūtījumus, piegādājot visas pasūtījumos norādītās Preces 1 (vienas) darba dienas laikā no pasūtījuma izdarīšanas dienas, ja vien Puses konkrētajā pasūtījumā nav vienojušās citādi. 

6.3. Preces piegādi, izkraušanu un novietošanu Pircēja telpās, kuras norādītas šī Līguma 4.2.punktā, nodrošina Piegādātājs, izmantojot savu transportu. Piegādātājs ir atbildīgs par Preču transportēšanas apdrošināšanas izdevumiem. Piegādātājs ir tiesīgs Preču transportēšanas pakalpojumu nodot trešajām personām, tikai tādā gadījumā, ja tiek nodrošināti šī Līguma piegādes noteikumi, Piegādātājam, uzņemoties šajā Līgumā noteikto atbildību.
6.4. Par Preces nodošanu tiek sastādīti un abpusēji parakstīti Preču pavadzīmes-rēķini, kas apliecina to, ka pasūtījums ir izpildīts. Preču pavadzīmēs-rēķinos tiek fiksēts piegādātās Preces daudzums un cena atbilstoši šī Līguma Pielikumam Nr.1.

6.5.
Ja Piegādātājs nespēj piegādāt kādu no Līguma Pielikumā Nr.1 norādītajām Precēm, Piegādātājs šajā Līgumā noteiktajā termiņā rakstiski informē Pircēju.
6.6. Ja ražotājs veic noteiktas izmaiņas un Piegādātājs nespēj vairs piegādāt Līguma pielikumā Nr.1 noteikto Preci, bet Piegādātājs var nodrošināt Konkursa specifikācijai atbilstošas ekvivalentas Preces piegādi par Konkursam piedāvāto vai zemāku cenu, Pircējs ir tiesīgs veikt Piegādātāja piedāvātās ekvivalentās Preces pārbaudi un atbilstības gadījumā noslēgt rakstveida vienošanos par ekvivalentās Preces piegādi, izdarot grozījumus Līgumā.
7. Norēķinu kārtība

7.1. Pircējs veic apmaksu ne vēlāk kā 60 (sešdesmit) dienu laikā pēc Preču pavadzīmes-rēķina abpusējas parakstīšanas.
7.2. Pirkumu apmaksa tiek veikta ar bezskaidras naudas norēķiniem, pirkuma maksu ieskaitot Līgumā norādītajā Piegādātāja bankas kontā.

7.3. Līgumā noteiktie maksājumi uzskatāmi par izdarītiem ar brīdi, kad attiecīgā maksājuma izdarītājs ir veicis pārskaitījumu uz Līgumā norādīto norēķinu kontu.

8. Pušu tiesības un pienākumi
8.1. Piegādātājam ir pienākums: 

8.1.1. veikt savlaicīgu Preču piegādi saskaņā ar šī Līguma noteikumiem; 

8.1.2. piegādāt Preces atbilstoši Konkursā iesniegtajam piedāvājumam;

8.1.3. piegādāt Preces ne dārgāk par Konkursā piedāvātajām cenām visā Līguma darbības laikā; 

8.1.4. ja Piegādātājs turpmāk nespēj piegādāt Preces, nekavējoties, bet ne vēlāk kā 24 stundu laikā, rakstiski informēt Pircēju;

8.1.5. ja Piegādātājs piegādājis Līgumam vai kvalitātes prasībām neatbilstošas Preces un neatbilstība tiek atklāta pēc Preču pieņemšanas no Pircēja puses, aizstāt neatbilstošās Preces ne vēlāk kā 2 (divu) darba dienu laikā pēc paziņojuma saņemšanas no Pircēja;

8.1.6. uzņemties atbildību trešo personu un Pircēja priekšā par kaitējumu, kas tiem radies sakarā ar Preču kvalitātes trūkumu;
8.1.7. ja Līguma darbības laikā Piegādātājs rīko akcijas, kuru laikā Preces tiek pārdotas par zemākām cenām nekā noteikts Līguma Pielikumā Nr.1 vai arī Precēm Zāļu kompensācijas sistēmas ietvaros samazinātā cena ir zemāka kā noteikts Līguma Pielikumā Nr.1, informēt Pircēju un piegādāt šīs Preces par šādām zemākām cenām;
8.2. Piegādātājam ir tiesības:

8.2.1. saņemt pirkuma maksu par atbilstoši Līguma noteikumiem piegādātām Precēm.

8.2.2. saņemt līgumsodu, ja Pircējs nav veicis maksājumus Līgumā noteiktajā termiņā.
8.3. Pircējam ir pienākums:

8.3.1. nodrošināt Piegādātāja atbilstoši Līguma noteikumiem piegādāto Preču pieņemšanu; 

8.3.2. nodrošināt saņemto Preču pienācīgu uzglabāšanu;
8.3.3. norēķināties par atbilstoši Līguma noteikumiem piegādātām Precēm.

8.4. Pircējam ir tiesības:

8.4.1. atteikties pieņemt Līgumam vai kvalitātes prasībām neatbilstošas Preces, kā arī Preces, kuras piegādātas, neievērojot Līguma 4.2.punktā noteikto Preču piegādes vietu vai noteikto piegādes termiņu. Šajā Līguma punktā noteiktajos gadījumos Pircējs ir arī tiesīgs vienpusēji izbeigt Līgumu attiecībā uz visām Līguma Pielikumā Nr.1 norādītajām Preču pozīcijām Līguma 10.1.punktā noteiktajā kārtībā.
9. Pušu atbildība
9.1. Abas Puses ir savstarpēji atbildīgas par tiešajiem zaudējumiem, kurus tās nodara viena otrai ar šā Līguma neizpildi vai nepienācīgu izpildi.

9.2. Ja Piegādātājs nespēj piegādāt Līguma noteikumiem atbilstošas Preces vai atsakās piegādāt Preces par Pielikumā Nr.1 noteiktajām vai zemākām cenām, Pircējam ir tiesības saņemt no Piegādātāja līgumsodu EUR 100,00 (viens simts euro un 00 centi) par katru nepiegādāto Preču pozīciju. 
9.3. Par katru Preču piegādes nokavēšanas gadījumu Pircējs ir tiesīgs saņemt no Piegādātāja līgumsodu 0,1 % (nulle komats viens procents) apmērā par katru nokavēto dienu no nokavētās piegādes (pasūtījuma) kopsummas, bet ne vairāk kā 10% (desmit procenti) apmērā no tās. 
9.4. Par katru Preču apmaksas nokavējumu Piegādātājs ir tiesīgs saņemt no Pircēja līgumsodu 0,1 % (nulle komats viens procents) apmērā par katru nokavēto samaksas dienu no neapmaksātās summas, bet ne vairāk kā 10% (desmit procenti) apmērā no tās. 

9.5. Līgumsoda samaksa neatbrīvo Puses no pārējo Līguma saistību izpildes, ja vien no Līguma noteikumiem neizriet citādi.
10.  Līguma grozīšanas kārtība un kārtība, kādā pieļaujama atkāpšanās no Līguma
10.1. Pircējam ir tiesības izbeigt šī Līguma darbību 5 (piecas) dienas iepriekš rakstiski paziņojot Piegādātājam, ja:

10.1.1. Piegādātājs ir pieņēmis lēmumu uzsākt uzņēmuma likvidāciju, apturēt vai pārtraukt uzņēmuma darbību;

10.1.2. pret Piegādātāju ir uzsākta maksātnespējas procedūra, vai tā darbība ir apturēta;

10.1.3. Piegādātājs nepiegādā Preci atbilstoši Līguma noteikumiem, Līguma Pielikumam Nr.1, Pircēja pasūtījumam vai piegāde nokavēta vairāk kā 10 (desmit) dienas;

10.1.4. Piegādātājs nepilda citus Līguma noteikumus.

10.2. Līguma izbeigšanas gadījumā Pircējs samaksā Piegādātājam par atbilstoši Līguma noteikumiem veiktajām Preces piegādēm.

11. Nepārvarama vara
11.1. Puses tiek atbrīvotas no atbildības par daļēju vai pilnīgu Līguma saistību neizpildīšanu, ja tam par iemeslu ir tādi nepārvaramas varas apstākļi kā plūdi, ugunsgrēks, zemestrīce, karadarbība, u.c. no Pusēm neatkarīgi apstākļi, ja šie apstākļi ir iestājušies pēc Līguma noslēgšanas un to iestāšanos neviena no Pusēm neparedzēja un nevarēja paredzēt.
11.2. Ja šie apstākļi turpinās vairāk kā 1 (vienu) mēnesi, katrai no Pusēm ir tiesības izbeigt Līgumu un neuzņemties par to nekādu atbildību, ar noteikumu, ka otra Puse tiek informēta par Līguma izbeigšanu 20 (divdesmit) dienas iepriekš. Par pietiekamu apstiprinājumu nepārvaramas varas apstākļiem ir dokuments, kuru ir izdevusi kompetenta valsts iestāde.

11.3. Par nepārvaramas varas apstākļiem nav uzskatāma vispārēja cenu celšanās, t.sk. degvielas, elektroenerģijas, gāzes u.c. cenu paaugstināšanās, vispārēja inflācija valstī, valūtas kursu svārstības un citi biznesa riski.

12. Citi noteikumi
12.1. Visi Līguma grozījumi, vienošanās par tā izbeigšanu un citas vienošanās, kas saistītas ar Līgumu vai tā izpildīšanu, tiek sastādītas tikai rakstveidā un pēc abpusējas parakstīšanas tiek pievienotas Līgumam un kļūst par tā neatņemamu sastāvdaļu.

12.2. Jautājumos, kuri nav atrunāti šajā Līgumā, Puses vadās no Latvijas Republikas normatīvajiem aktiem.

12.3. Puses savstarpēji apņemas neizpaust konfidenciāla rakstura informāciju, kas tām kļuvusi zināma šī Līguma noteikumu izpildes gaitā.

12.4. Pušu domstarpības, kas saistītas ar Līguma izpildi, tiek risinātas savstarpēju sarunu veidā. Gadījumā, ja Puses nespēj vienoties sarunu veidā, tad strīdu nodod izskatīšanai Latvijas Republikas tiesā Latvijas Republikas normatīvajos aktos paredzētajā kārtībā.

12.5. Ja Līguma darbības laikā notiek Pušu reorganizācija, Puses tiesības un pienākumus realizē tās likumīgais saistību pārņēmējs.

12.6. Piegādātājs nevar nodot Līguma saistību izpildi trešajām personām bez Pircēja iepriekšējas rakstiskas piekrišanas.

12.7. Juridiskās adreses vai bankas rekvizītu maiņas gadījumā Pušu pienākums ir septiņu dienu laikā paziņot par to otrai Pusei.

12.8. Līgums sastādīts uz 5 (piecām) lapām divos eksemplāros. Katram Līguma eksemplāram pievienots Pielikums Nr.1 uz 1 (vienas) lapas. Viens Līguma eksemplārs glabājas pie Piegādātāja, otrs pie Pircēja, abiem eksemplāriem ir vienāds juridisks spēks.

	 13. Pušu rekvizīti un paraksti 
	

	  PIRCĒJS:





PIEGĀDĀTĀJS:

SIA „Rīgas Austrumu klīniskā 
universitātes slimnīca”

Hipokrāta ielā 2, Rīgā, LV-1038
Reģ. Nr. 40003951628

Banka: AS Swedbank
Bankas kods HABALV22

Konta Nr. LV24HABA0001407045805
____________________________

I. Paeglītis
_____________________________

K. Plūme
_____________________________

V. Lietuvietis
UAB „Bayer”
Reģ. Nr. LT11181863314
Banka: AB SEB banka 

Bankas kods: CBVILT2X
Konta Nr. LT907044060001017172
____________________________

T. E. Hein

